section_heading: Život do stupanja na prijestolje
paragraph_text: Školovao se u gimnazijama u Beogradu i Ženevi, te u vojnim školama u Parizu i Metzu, gdje je 1867. završio višu vojnu školu. U redovima francuske vojske kao časnik borio se u francusko-pruskom ratu 1870. – 1871.Hrvatski biografski leksikon: Karađorđevići, pristupljeno 12. lipnja 2016. Odlikovan za hrabrost ordenom legije časti. Za ustanka u Bosni i Hercegovini 1875. – 1876. borio se je protiv Turaka u pod imenom Petar Mrkonjić (nekadašnji slavni hajdučki vođa). Vjenčao se s kćerkom crnogorskoga knjaza Nikole Petrovića i s njom živio na Cetinju 1883. – 1890., a zatim u Ženevi, do izbora za kralja Srbije. Do toga je došlo nakon što su kralj Aleksandar Obrenović i njegova supruga Draga bili ubijeni u uroti skupine časnika u noći 28.-29. svibnja 1903.